Segí̵ yarɨgí̵ápimɨ dánɨ ámá wí xwɨyí̵á seaxekwí̵mopaxí̵ mimónɨpa ero sɨyikwí̵ mínɨgí̵áyí̵né imónɨro oépoyɨnɨrɨ “ Anɨŋúmí̵ ikaxí̵ mɨrɨpa ero xwɨyí̵á xɨmɨxɨmí̵ ninɨrɨ mɨrɨpa ero éí̵rɨxɨnɨ . ” seararɨŋɨnɨ . Niaíwí̵ Gorɨxoyánɨŋí̵ imónɨgí̵áyí̵né sɨnɨ xwí̵á tí̵yo nɨŋwearóná ámá xarɨxarí̵ ero uyí̵nií̵ ero yarɨgí̵áyí̵ tí̵nɨ nɨŋwearo aí xwɨyí̵á mɨseaxekwí̵mopaxí̵yí̵né oimóní̵poyɨnɨrɨ e seararɨŋɨnɨ . Seyí̵né ámá sɨpí ayí̵ tí̵nɨ nɨŋwearo xwɨyí̵á dɨŋí̵ nɨyɨmɨŋí̵ imónɨŋí̵pɨ meapí̵rí̵a nánɨ rɨnɨŋí̵pɨ nurɨróná wí̵ánɨŋí̵ wómɨxarɨŋoɨ . Seyí̵né anɨŋí̵ e néra nurónáyí̵ , sí̵á Kiraiso weapɨní̵áyimɨ nionɨ dɨŋí̵ re seaiaiwimí̵árɨnɨ , “ Nionɨ nɨyunɨmáná anɨŋí̵ miní̵ wíwapɨyiŋápɨ surí̵má mimóní̵ rɨxa xɨxenɨ rí ripɨmónɨgoɨ ? ” nɨseaiaiwirɨ mɨxí̵ seameakí̵nɨmí̵árɨnɨ .
